2002/667/EY: Komission päätös, tehty 13 päivänä elokuuta 2002, tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun asetuksen (EY) N:o 1374/98 5 artiklan mukaisesti Uudesta-Seelannista tuodun voin tyypillisen prosessiin liittyvän rasvapitoisuuden standardipoikkeaman vahvistamisesta ja päätöksen 2000/432/EY kumoamisesta tehdyn päätöksen 2001/651/EY muuttamisesta (tiedoksiannettu numerolla K(2002) 3157)



Virallinen lehti nro L 227 , 23/08/2002 s. 0051 - 0052



Komission päätös, tehty 13 päivänä elokuuta 2002, tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun asetuksen (EY) N:o 1374/98 5 artiklan mukaisesti Uudesta-Seelannista tuodun voin tyypillisen prosessiin liittyvän rasvapitoisuuden standardipoikkeaman vahvistamisesta ja päätöksen 2000/432/EY kumoamisesta tehdyn päätöksen 2001/651/EY muuttamisesta (tiedoksiannettu numerolla K(2002) 3157) (2002/667/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna komission asetuksella (EY) N:o 509/2002(2), ottaa huomioon neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta 14 päivänä joulukuuta 2001 annetun komission asetuksen (EY) N:o 2535/2001(3), sellaisena kuin se on viimeksi muutettuna asetuksella (EY) N:o 1165/2002(4), ja erityisesti sen 40 artiklan 1 kohdan, sekä katsoo seuraavaa: (1) Asetuksen (EY) N:o 2535/2001 liitteessä IV vahvistetaan menettely Uudesta-Seelannista peräisin olevan voin rasvapitoisuuden tarkastamiseksi silloin, kun kyseinen voi luovutetaan vapaaseen liikkeeseen yhteisössä nykyisessä markkinoillepääsykiintiössä, jonka numeroksi vahvistetaan 09.4589 kyseisen asetuksen liitteessä III olevassa A kohdassa. Tämä menetelmä perustuu tilastollisiin periaatteisiin. Olennainen osa tämän menetelmän soveltamista on tyypillinen prosessiin liittyvä rasvapitoisuuden standardipoikkeama, joka määritetään tietyssä tuotantoyksikössä erityisen eritelmän mukaisesti valmistetulle voille ja joka on ennakolta sen jäsenvaltion, jossa vapaaseen liikkeeseen luovuttamista koskeva ilmoitus esitetään, valvontaviranomaisten tiedossa. Laitokset ja tyypilliset prosessiin liittyvät standardipoikkeamat sisältyvät komission päätökseen 2001/651/EY(5). (2) Uuden-Seelannin Ministry of Agriculture and Forestry's Food Assurance Authority (MAF Food) ilmoitti komissiolle 5 päivänä heinäkuuta 2002 päivätyllä kirjeellä uusien rekisteröityjen tuotantolaitosten nimet ja joissakin tapauksissa laitosten uudet rekisteröintinumerot. Päätöksen 2001/651/EY liite olisi sen vuoksi muutettava, ON TEHNYT TÄMÄN PÄÄTÖKSEN: 1 artikla Korvataan päätöksen 2001/651/EY liite tämän päätöksen liitteellä. 2 artikla Tätä päätöstä sovelletaan sellaisen voin tuontiin, jolle on myönnetty IMA 1 -todistus aikaisintaan kolme päivää sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 13 päivänä elokuuta 2002. Komission puolesta J. M. Silva Rodríguez Maatalouden pääjohtaja (1) EYVL L 160, 26.6.1999, s. 48. (2) EYVL L 79, 22.3.2002, s. 15. (3) EYVL L 341, 22.12.2001, s. 29. (4) EYVL L 170, 29.6.2002, s. 49. (5) EYVL L 229, 25.8.2001, s. 24. LIITE Uudessa-Seelannissa valmistetun ja nykyisessä markkinoillepääsykiintiössä, jonka numeroksi vahvistetaan 09.4589 asetuksen (EY) N:o 2535/2001 liitteessä III olevassa A kohdassa, vapaaseen liikkeeseen Euroopan yhteisössä luovutettavaksi tarkoitetun voin tyypilliset prosessiin liittyvät rasvapitoisuuden standardipoikkeamat >TAULUKON PAIKKA>